দক্ষিণ আফ্রিকা সফরের আগে, সবশেষ ২০১৪ সালের জানুয়ারিতে শ্রীলঙ্কার কাছে ইনিংস পরাজয় হয়েছিলো বাংলাদেশের। এরপর পেরিয়েছে সাড়ে তিন বছরেরও বেশি সময়। মাঠে নেমেছে ২২ টেস্টে। তাতে ৬টি জয় ও ড্র আছে ৫টিতে। ইংল্যান্ড, শ্রীলঙ্কা আর অস্ট্রেলিয়ার মতো ক্রিকেট পরাশক্তিকেও হারিয়েছে বাংলাদেশে। প্রোটিয়াদের কাছে টাইগারদের অসহায় আত্মসমর্পন ছাপিয়ে গেছে এইসব পরিসংখ্যান। এ নিয়ে ১২টি টেস্টের মধ্যে ১০টিতেই দক্ষিণ আফ্রিকার কাছে হারলো বাংলাদেশ। যার আটটিতে ইনিংস পরাজয়।